Kurī

Kurī ialah satu baka pupus anjing Polinesia yang dibela oleh orang Māori. Ia diperkenalkan ke New Zealand oleh leluhur Polinesia bagi orang Māori semasa penghijrahan mereka dari Polinesia Timur pada abad ke-13 Masihi. Menurut tradisi Māori, separa dewa Māui mengubah abang iparnya Irawaru menjadi anjing pertama.

Perihal
Kurī berekor lebat, dengan tungkai pendek dan bahu berkuasa. Warna lapis bulunya berkisar daripada perang kekuning-kuningan hingga hitam, putih, atau bertompok. Seperti baka anjing Polinesia lain, ia melolong dan tidak pula menyalak.

Kegunaan
Kurī ialah sumber makanan untuk orang Māori dan dianggap sebagai makanan mewah. Penjelajah British James Cook menguji rasa kurī dalam pelayaran tahun 1769 beliau dan mengisytiharkan bahawa ia hampir selazat daging kambing.

Kurī juga digunakan untuk memburu burung. Sebagai tambahan, orang Māori menggunakan kulit dan bulunya untuk membuat mantel kulit anjing (kahu kurī), tali pinggang, hiasan senjata, dan poi.

Kepupusan
Kurī terlihat secara meluas di serata New Zealand semasa pelayaran pertama Cook pada tahun 1769. Kurī pupus di New Zealand pada tahun 1860-an, ikutan ketibaan peneroka Eropah; baka ini tidak dapat mandiri dalam pembiakbakaan menyaling dengan anjing Eropah. Sisa-sisa spesimen terakhir yang diketahui, seekor betina dan anaknya, kini berada dalam koleksi Muzium New Zealand Te Papa Tongarewa.

Lihat juga

 Anjing poi Hawaii – baka anjing Polinesia pupus yang asli di Hawaii
 Anjing Marquesas – baka anjing Polinesia pupus yang asli di Kepulauan Marquesas
 Anjing Tahiti – baka anjing Polinesia pupus yang asli di Tahiti di Kepulauan Masyarakat
 Anjing jalanan Filipina
 Anjing Taiwan
 Anjing hutan Filipina
 Haiwan dan tumbuhan bela jinak Austronesia
 Senarai baka anjing
 Senarai baka anjing pupus

Catatan

Rujukan

Bacaan lanjut





























Kategori:Baka anjing
Kategori:Baka anjing berasal dari New Zealand
Kategori:Baka anjing pupus
Kategori:Anjing Polinesia
Kategori:Anjing sebagai makanan
Kategori:Haiwan pupus di New Zealand
Kategori:Mamalia di New Zealand